ตลาดเปิดบ่ายหุ้นดิ่งก่อนรีบาวด์ระยะสั้น
เปิดตลาดช่วงบ่ายหุ้นดิ่งต่อก่อนรีบาวด์ระยะสั้น นักวิเคราะห์มองแนวโน้มยังขาลง เหตุการเมือง
9 มี.ค. 2553

เปิดตลาดช่วงบ่ายหุ้นดิ่งต่อก่อนรีบาวด์ระยะสั้น นักวิเคราะห์มองแนวโน้มยังขาลง เหตุการเมือง
เปิดตลาดภาคบ่าย ดัชนีหุ้นเปิดที่ 717.12 จุด เทียบกับตอนเช้าที่ปิด 717.57 จุด ลดลง 2.72 จุด (-0.38%)     โดยนักวิเคราะห์จากบล.เอเซียพลัส ประเมินว่า ดัชนีหุ้นภาคบ่ายมีแนวโน้มเคลื่อนไหวในทิศทางที่ดีขึ้นบ้างในกรอบ  715-725 จุด  แต่คงเกิดแรงดันให้ดัชนีปรับขึ้นอย่างถาวรได้ยาก และแนวโน้มยังเคลื่อนไหวในทิศทางขาลงต่อ จากปัจจัยหลักที่นักลงทุนยังมีความกังวลต่อประเด็นการเมืองที่จะมีการชุมนุมของกลุ่มเสื้อแดงตั้งแต่ช่วงเช้าของวันที่ 12 มี.ค.เป็นต้นไป 
นักวิเคราะห์ กล่าวว่า ตอนนี้ต้องยอมรับว่าการประเมินทิศทางเคลื่อนไหวของดัชนีเป็นไปได้ยาก เพราะแม้แนวโน้มที่เม็ดเงินต่างชาติไหลเข้ามาชัดเจนมาก โดย 11 วันที่ผ่านมามียอดซื้อสุทธิถึง 2.09 หมื่นล้านบาท ซึ่งสวนทางกับนักลงทุนทั่วไปของไทยที่มียอดขายสุทธิถึง 2.17 หมื่นล้านบาท แต่ความที่มีผู้ลงทุนหลากหลาย พฤติกรรมการลงทุนไม่เหมือนกัน ซึ่งเห็นแนวโน้มชัดเจนว่าแม้ฝรั่งไม่มีท่าทีกลัว แต่คนไทยมีอาการการหวั่นๆ ไม่น้อย 
กลยุทธ์การลงทุนช่วงนี้ยังคงแนะนำให้ซื้อเครือกลุ่มบริษัท ปตท. ตั้งแต่ PTT TOP และ PTTEP  เพื่อลดความเสี่ยงจากอัตราเงินเฟ้อที่จะเพิ่มขึ้นในอนาคต